Ο **Μιχαήλ Μιχαήλοφ** (ρωσικά: Михайлов, Михаил Александрович‎), γεννημένος στις 17 Μαΐου 1971 στο Ζλατούστ της Ρωσίας, είναι πρώην διεθνής επαγγελματίας καλαθοσφαιριστής και νυν προπονητής καλαθοσφαίρισης. Έχει ύψος 2,07 μέτρα και αγωνιζόταν στη θέση του σέντερ.

Καριέρα
-------

Ο Μιχαήλοφ ξεκίνησε την επαγγελματική του καριέρα από τη Σπαρτάκ Αγίας Πετρούπολης το 1991, όπου παρέμεινε για τρία χρόνια, με μεγαλύτερη επιτυχία την τρίτη θέση στη ρωσική σουπερλίγκα το 1992-93.

Ακολούθησε η ισπανική Εστουδιάντες, στην οποία έπαιξε για δύο σεζόν με μέσους όρους 9,1 πόντων και 5,8 ριμπάουντ το 1994-95 και 14,6 πόντων και 9,4 ριμπάουντ το 1995-96, ενώ έφθασε και στις δύο χρονιές στη φάση των 16 του κυπέλλου Κόρατς.

Το καλοκαίρι του 1996 υπέγραψε στη Ρεάλ Μαδρίτης, κατακτώντας το κύπελλο Σαπόρτα του 1996-97, κερδίζοντας στον τελικό τη Βερόνα με 78-64. Αγωνίστηκε ως βασικός σέντερ της ομάδας για δύο χρόνια, με μέσους όρους 10,0 και 9,8 πόντων αντίστοιχα.

Το 1998 συμφώνησε με την ομάδα του Άρη, αγωνιζόμενος σε δεκαεπτά αγώνες του ελληνικού πρωταθλήματος με μέσους όρους 11,5 πόντων, 9,0 ριμπάουντ και 2,0 κοψιμάτων ανά αγώνα.

Το 1999-00 επέστρεψε στη Ρεάλ Μαδρίτης, κατακτώντας το πρωτάθλημα Ισπανίας και φθάνοντας ως τη φάση των 16 στην Ευρωλίγκα.

Το καλοκαίρι του 2000 επέστρεψε στη Ρωσία μετά από έξι χρόνια, υπογράφοντας στην Ουράλ Γκρέιτ, με την οποία κατέκτησε δύο φορές το πρωτάθλημα Ρωσίας και το NEBL του 2000-01. Στη δεύτερη του σεζόν η ομάδα έπαιξε στην Ευρωλίγκα, με τον Μιχαήλοφ να σημειώνει 12,4 πόντους και να μαζεύει 6,9 ριμπάουντ σε δεκαεννέα παιχνιδια.

Το 2002-03, μεταγράφηκε στην ιταλική Ούντινε, όπου έπαιξε σε 34 αγώνες για το πρωτάθλημα Ιταλίας και το ULEB Cup, σημειώνοντας 9,0 πόντους και 6,4 ριμπάουντ ανά αγώνα.

Το 2003 επέστρεψε στην Ισπανία φορώντας τη φανέλα της Σεβίλλης και έκλεισε την αγωνιστική του καριέρα το 2004-05 με την ομάδα της Ουράλ Γκρέιτ.

Με την εθνική Ρωσίας κατέκτησε το αργυρό μετάλλιο στις διοργανώσεις του Μουντομπάσκετ του 1994 και του 1998, όπως και του Ευρωμπάσκετ του 1993, ενώ στο Ευρωμπάσκετ του 1997 κατέκτησε το χάλκινο μετάλλιο.

Έκτοτε ασχολήθηκε με την προπονητική, όντας προπονητής της Κράζνιε Κρίλια το 2010-11, ενώ πιο πριν υπήρξε βοηθός στη Σπαρτάκ Πριμόριε για τρία χρόνια. Από το 2012 και μετά, είναι βοηθός προπονητής στις εθνικές ομάδες εφήβων και νέων της πατρίδας του.

Τίτλοι
------

* 1 κύπελλο Σαπόρτα: 1996-97
* 1 πρωτάθλημα Ισπανίας: 1999-00
* 2 πρωταθλήματα Ρωσίας: 2000-01, 2001-02
* 1 NEBL: 2000-01

Παραπομπές
----------

1. ↑  «M. Mikhailov - ACB.COM». Αρχειοθετήθηκε από το πρωτότυπο στις 11 Αυγούστου 2016. Ανακτήθηκε στις 5 Νοεμβρίου 2016.
2. ↑  Eurocup 1996-97 - Linguasport
3. ↑  «Mikhailov | alero Infantil A Baloncesto | Real Madrid CF». Αρχειοθετήθηκε από το πρωτότυπο στις 11 Αυγούστου 2016. Ανακτήθηκε στις 5 Νοεμβρίου 2016.
4. ↑  Δύο «Ισπανοί» στην Ελλάδα - αθλητικα νεα
5. ↑  Liga ACB 1999-2000 - Linguasport
6. ↑  URAL GREAT PERM BASKETBALL CLUB
7. ↑  «Mikhail Mikhailov - LEGABASKET SERIE A». Αρχειοθετήθηκε από το πρωτότυπο στις 5 Αυγούστου 2016. Ανακτήθηκε στις 5 Νοεμβρίου 2016.
8. ↑  Mikhail Mikhaylov | FIBA Europe League Men (2005) | FIBA Europe
9. ↑  1994 World Championship for Men 4 to 14 Aug. 1994 - Hamilton, Toronto in Canada.
10. ↑  Mikhail Mikhailov's profile | 1998 World Championship for Men
11. ↑  1993 European Championship for Men 22 Jun. to 4 Jul. 1993 - Berlin, Karlsruhe, Munich in Germany
12. ↑  Mikhail Mikhaylov - 1997 European Championship for Men
13. ↑  Михаил Михайлов: «Красные Крылья» заслужили право выступать в полуфинале Еврочелленджа»

Πηγές
-----

* MIKHAILOV, MIKHAIL - Welcome to EUROLEAGUE BASKETBALL
* Mikhail Mikhailov Basketball Player Profile
* Mikhail Mikhailov Europe Stats | Basketball-Reference.com